ČÁno, posilnenie cash flow je jednou z najväčších predností faktoringu. Vďaka postúpeniu obchodných pohľadávok na faktoringovú spoločnosť dochádza k nárastu voľnej likvidity v rámci firmy využívajúcej túto formu financovania. Máte tak okamžite k dispozícii viac finančných prostriedkov, ktoré môžete obratom využiť na zaplatenie faktúr svojim dodávateľom, doplnenie tovaru v skladoch alebo investovať do rozvoja svojho podnikania. Dlhé čakanie na splatnosť pohľadávok sa tak stáva minulosťou.